แม่ฮ่องสอนฝนตกหนัก ดินสไลด์ทับถนน ปิดทางเข้าออกหมู่บ้าน
แม่ฮ่องสอน ฝนตกหนัก ทำดินสไลด์ทับถนนในหมู่บ้า นชาวบ้านเข้าออกไม่ได้ ล่าสุด จนท.เปิดเส้นทางสัญจรได้เป็นปกติแล้ว แต่ยังต้องใช้ความระมัดระวัง เหตุยังพบน้ำป่าไหลเข้าที่นาชาวบ้าน ,วันที่27 มี.ค. ผู้สื่อข่าวรายงานว่า จากสถานการณ์ฝนตกหนักและมีลมกระโชกแรง เมื่อ 25-26 มี.ค. ที่ผ่านมา เป็นเหตุให้ในวันนี้ ดินภูเขาสไลด์ปิดทับเส้นทางถนนเข้าหมู่บ้าน ชาวเขาเผ่ากะเหรี่ยง ในพื้นที่ บ้านบ้านขุนแม่ต้อบ ต.บ้านกาศ อ.แม่สะเรียง จ.แม่ฮ่องสอน หลังรับรายงาน นายศุภศิษฐ์ หล้ากอง นายอำเภอแม่สะเรียง ได้มอบหมายให้ นายไพบูลย์ ใจตูม ปลัดอำเภอฝ่ายป้องกัน เดินทางเข้าพื้นที่ตรวจงานให้ความช่วยเหลือประชาชน ในทันที,ที่เกิดเหตุ พบดินภูเขาสไลด์ลงมาปิดทับเส้นทาง ถนนสายบ้าน บ้านขุนแม่ต้อบ ต.บ้านกาศ – ไปบ้านเสาหิน ชาวบ้านสัญจรไป-มา ได้ยากลำบาก จึงได้สั่งการให้กำลังพลของ อส. ทีมกู้ภัย อบต.บ้านกาศ เข้าไปให้ความช่วยเหลือชาวบ้านอย่างเร่งด่วน ใช้เวลากว่า 1 ชั่วโมง จึงสามารถเปิดเส้นทางให้ชาวบ้านสัญจรไป-มา เข้าออกระหว่างหมู่บ้านได้ แต่ก็ต้องใช้ความระมัดระวัง เนื่องจากพบน้ำป่าไหลหลากเข้าท่วมที่นา และพัดนำเศษไม้ เข้ากองเต็มถนน น้ำป่ายังกัดเซาะถนนได้รับความเสียหายหลายจุด,นายไพบูลย์ ใจตูม ปลัดอำเภอฝ่ายป้องกัน เผยว่า ขณะนี้หน่วยได้ทำการเปิดเส้นทางให้ชาวบ้านสามารถเดินทางเข้า-ออก ได้แล้ว ส่วนการเตรียมความพร้อมในการให้ความเหลือประชาชนในพื้นที่ จังหวัดแม่ฮ่องสอนนั้น ตนได้รับมอบหมายจาก นายศุภศิษฐ์ หล้ากอง นายอำเภอแม่สะเรียง ให้เตรียมความพร้อมและเข้าช่วยเหลือประชาชนอย่างเร่งด่วน เมื่อเกิดภัยพิบัติ ซึ่งขณะนี้ทางหน่วยฯ ได้บูรณาการร่วมกับจังหวัดแม่ฮ่องสอน สำนักงานป้องกันและบรรเทาสาธารณภัย ร่วมทั้งเจ้าหน้าที่ฝ่ายปกครองอำเภอ และจัดเจ้าหน้าที่ชุดบรรเทาสาธารณภัยไว้แล้ว หากเกิดภัยพิบัติ น้ำป่าไหลหลาก ดินโคลนถล่ม สามารถเข้าไปให้ความช่วยเหลือประชาชนได้ในทันที.
แม่ฮ่องสอน ฝนตกหนักทำดินสไลด์ทับถนนในหมู่บ้านชาวบ้านเข้าออกไม่ได้ ล่าสุด จนท.เปิดเส้นทางสัญจรได้เป็นปกติแล้ว แต่ยังต้องใช้ความระมัดระวัง เหตุยังพบน้ำป่าไหลเข้าที่นาชาวบ้าน 
แม่ฮ่องสอน,ฝนตกหนัก,ดินสไลด์,ทับถนน,ชาวเขา,หมู่บ้าน,เปิดเส้นทางสัญจร,แม่สะเรียง,ปกติ,น้ำป่า,บ้านขุนแม่ต้อบ,บ้านกาศ,ที่นา,ข่าว,ไทยรัฐออนไลน์,ข่าวภูมิภาค,กะเหรี่ยง,ชาวเขาเผ่ากะเหรี่ยง